open-index/open-wikipedia-markdown huggingface dataset:
Møre og Romsdal fiskeritekniske høgskole

**Møre og Romsdal fiskeritekniske høgskole** var en høgskole for utdanning av sjøoffiserer, etablert i Ålesund i 1988 ved utskillelse fra Ålesund maritime skole. Skolen ble i 1994 fusjonert inn i Høgskolen i Ålesund.

Møre og Romsdal fylkeskommune hadde siden ca. 1983 drevet høgskole utdanning av sjøoffiserer innenfor rammen av den videregående skolen Ålesund maritime skole. Fra  1. januar 1988 overtok staten driften av høgskoleutdanningen
## Referanser
Møre og Romsdal ingeniørhøgskole

**Møre og Romsdal ingeniørhøgskole** var en høgskole for ingeniørutdanning, etablert i
Ålesund i 1964 under navnet Møre og Romsdal tekniske skole. Skolen ble i 1994 fusjonert inn i Høgskolen i Ålesund.

Møre og Romsdal fylkeskommune drev skolen inntil den ble statlig høgskole i 1977. 

## Eksterne lenker
* statsbygg.no: ''historikk, HiÅ
Sygna

**Sygna** er et gammelnorsk navn på Sogn. Betegnelsen kan vise til:

* Sygnafylke 
* Songdalselva
* Sygna vidaregåande skule
* Sygna Uldvarefabrik
Populistiske arbeidsgrupper

**Populistiske arbeidsgrupper** (PAG) var en politisk gruppering som ble dannet i Bergen i 1971 og i Tromsø i 1973. PAG var aktive fram til begynnelsen av 1980-tallet.

PAG var partipolitisk uavhengige og samlet aktivister, mange av dem studenter, som sognet til partiene Venstre, Senterpartiet, Kristelig Folkeparti og også Sosialistisk Folkeparti. Ideologisk var PAG anti-kapitalistisk, men ble aldri så ytterliggående som ml-bevegelsen. Gruppene konsentrerte seg om distrikts- og miljøpolitikk og var involvert i flere bymiljøaksjoner. PAG var også engasjert i motstanden mot norsk medlemskap i EEC. Det politisk-ideologiske grunnlaget for PAG ble nedskrevet i boken *Norsk populisme* (Bergen, 1972).

## Eksterne lenker
* Populistiske Arbeidsgrupper (PAG) fra ''NorgesLexi
Sjukepleiehøgskolen i Ålesund

**Sjukepleiehøgskolen i Ålesund** var en høgskole for sykepleierutdanning, etablert i Ålesund i 1974 i regi av Sentralsjukehuset i Møre og Romsdal. Skolen ble i 1994 fusjonert inn i Høgskolen i Ålesund.

Skolen ble statlig høgskole i 1986. Skolen hadde fra først lokaler i sykehuset og flyttet i 1977 inn i lokalene på Åse.  
## Referanser
Cherokesisk

**Cherokesisk** eller **cherokee** er et irokesisk språk som snakkes av cherokee-stammen i USA. Språket snakkes i delstaten Oklahoma og i cherokee-reservatet i Great Smoky Mountains i Nord-Carolina. Cherokesisk er det eneste levende sørirokesiske språket, og det blir ifølge Ethnologue talt av mellom 15&nbsp;000&nbsp;og 22&nbsp;500&nbsp;personer, hvorav 130&nbsp;er enspråklige.

Cherokesisk har et komplisert tonesystem, som avhenger av dialekt. Selv om det tonale systemet i mange områder gjennomgår en gradvis simplifikasjon, er det i andre områder svært robust, noe som ser ut til å resultere i fenomenet tone sandhi.

Cherokesisk har et eget alfabet, en stavelsesskrift, som ble laga av sølvsmeden Sequoyah. Alfabetet har 85&nbsp;tegn som står for hver sin stavelse (ikke lyd). Et eksempel fra alfabetet er  **, som er *cherokee* på cherokesisk.

## Referanser


## Eksterne lenker
* Cherokee - UCLA Language Materials Project, University of California Los Angeles (UCLA).
Colossus-klassen (hangarskip)

**Colossus-klassen** var en britisk skipsklasse av hangarskip.

Klassen ble utviklet som lette hangarskip med liten vekt på pansring. Skipene hadde reduserte, langsgående skott, men opptil to tverrskott kunne fylles med vann uten at skipet skulle synke. Til tross for dette og relativt liten kapasitet for fly var klassen populær og ble brukt av flere mariner etter den andre verdenskrig. Majestic-klassen og Centaur-klassen er direkte etterkommere av Colossus-klassen.

Klassen bestod av følgende skip:
* HMS «Colossus» – Bygget av Vickers-Armstrong, Tyne. Ferdig 16. desember 1944. Ble etter en kort periode i britisk tjeneste overført til den franske marinen i august 1946 hvor hun fikk navnet «Arromanches». Tatt ut av tjeneste i 1974
* HMS «Glory» – Bygget av Harland & Wolff. Ferdig 2. april 1945. Satt i reserve i 1956 og hugget opp i 1961.
* HMS «Ocean» – Bygget av Alexander Stephen's. Ferdig 8. august 1945. Hugget opp i 1962.
* HMS «Perseus» – Bygget av Vickers-Armstrong, Tyne. Ferdig 19. oktober 1945. Hugget opp 6. mai 1958.
* HMS «Pioneer» – Bygget av Vickers-Armstrong, Tyne. Ferdig 8. februar 1945. Tatt ut av tjeneste i 1954.
* HMS «Theseus» – Bygget av Fairfield, Govan. Ferdig 9. februar 1946. Hugget opp i 1962.
* HMS «Triumph» – Bygget av Hawthorn Leslie. Ferdig 9. mai 1946. Satt i reserve i desember 1975 og solgt for opphugging i 1981.
* HMS «Venerable» – Bygget av Cammell laird. Ferdig 17. januar 1945. Solgt til nederlandske marinen 1. april 1948 hvor hun fikk navnet Hr. Ms. «Karel Doorman». Solgt igjen til den argentinske marinen 15. oktober 1968 hvor hun fikk navnet ARA «Veinticinco de Mayo». Tatt ut av tjeneste i 1997 og hugget opp i 1999.
* HMS «Vengeance» – Bygget av Swan Hunter. Ferdig 15. januar 1945. Utlånt til den australske marinen fra 13. november 1952 hvor hun tjenestegjorde som HMAS «Vengeance». Levert tilbake til den britiske marinen  5. august 1955 og satt i reserve. Solgt til den brasilianske marinen 6. desember 1960, hvor hun fikk navnet «Minas Gerais». Tatt ut av tjeneste i 2001 og hugget opp i 2004.
* HMS «Warrior» – Bygget  av Harland & Wolff. Ferdig 14. mars 1946 og lånt ut til den kanadiske marinen. Returnert til den britiske marinen i 1948. Satt i reserve i februar 1958. Solgt til den argentinske marinen 4. juli 1958 hvor hun fikk navnet ARA «Independencia». Solgt for opphugging 17. mars 1971.

## Kilder
* 

* 

## Eksterne lenker
*
Fylkesvei 7878

**Fylkesvei 7878** går mellom Bjorelvnes og Langnes i Senja kommune.

Veien starter på Bjorelvnes ved Gisundet og går østover gjennom Sollidalen, tvers over Lenvikhalvøya til Langnes ved Rossfjordvatnet. Veien er ikke asfaltert.

Frem til 2019 hadde veien betegnelsen fylkesvei 266 (Troms).

## Kommuner og knutepunkter

*Sollidalen
*Langneshøgda

## Referanser




## Eksterne lenker
* Vegvesenets vegkart 
*
Sosialfag

**Sosialfag** er en samlebetegnelse på visse fag, profesjoner og høgskoleutdanninger, blant annet sosionom, barnevernspedagog eller vernepleier. 

Fagene tilbys ved flere av høgskolene i Norge. Sosialfag inngår også ofte i den bredere samlebetegnelser helse- og sosialfag, som i tillegg omfatter f.eks. sykepleie og visse andre (ikke-medisinske) helsefag.

## Se også
* Helse- og sosialfag, et utdanningsprogram i videregående skole
Bing & Bringsværd

**Bing & Bringsværd** (ofte forkortet **B & B**) (1964—2014) er navnet Jon Bing og Tor Åge Bringsværd signerte sine samarbeidsprosjekter med.

I et intervju med Dagbladet sa Jon Bing om Bing & Bringsværd at han er en tredjeperson, en forfatter som skiller seg fra Jon Bing og Tor Åge Bringsværd på flere måter:

:«Han er en ålreit fyr, men ulik oss. Han skriver på en annen måte, har en annerledes litterær stil og velger andre ord enn oss. Han gjør ting vi aldri ville gjort hver for oss.»

Disse to forfatterne har en omfangsrik produksjon både sammen, og hver for seg. En komplett bibliografi finnes i artikkelen på den enkelte forfatter.

De ble kanskje mest kjent for sin innsats på 1960- og 70-tallet med å introdusere science fiction for norske lesere. De oppfant begrepet «fabelprosa», som er ment å omfatte alle typer fantastisk litteratur.  Paret var rådgivere for bokserien *[[Lanterne science fiction]]*. Dessuten redigerte de tre store fabelprosa-antologier som ble utgitt av Den norske bokklubben: *[[Østenfor sol (antologi)|Østenfor sol]]* (1969), *[[Vestenfor måne (antologi)|Vestenfor måne]]* (1972) og *[[Stella Polaris (antologi)|Stella Polaris]]* (1982).

Samarbeidet mellom de to forfatterne fortsatte helt frem til Jon Bing døde i januar 2014. De hadde da nettopp fullført en ny roman, «London 2084». Ifølge et intervju i Aftenposten uttalte Bringsværd at «Det var jo ikke bare han ** som døde, men Bing & Bringsværd».

## Referanser
Samiske studier

**Samiske studier** er en gruppe studier og fag som tilbys ved Universitetet i Tromsø og Samisk høgskole. 

Studiene omfatter samisk språk, samisk håndverk (duodji), natur- og ressursforvaltning, samfunnsfag, urfolksstudier, 

Høgskolen i Bodø har nasjonalt ansvar for lulesamisk språk, mens Høgskolen i Nord-Trøndelag har ansvar for sørsamisk språk. 

## Eksterne lenker
* St.meld. nr. 34 (2001-2002) «Kvalitetsreformen Om høyere samisk utdanning og forskning»
* NOU 2000:3 Samisk lærerutdanning - mellom ulike kunnskapstradisjoner
* Universitetet i Tromsø, Senter for samiske studier 
* Samisk høgskole
Wenchuan

**Wenchuan** (kinesisk: 汶川县; pinyin: *Wènchuān Xiàn*) er et fylke i det administrative prefekturet Ngawa for tibetanere og qiangfolket i provinsen Sichuan i Kina. Det ligger i det kulturelt distinkte Gyarongområdet.

Dette fylket har et areal på 4084 kvkm og en befolkning på 106.119 i 2005.

Kinas største verneområde for kjempepanda, Wolong naturreservat, befinner seg i Wenchuan fylke. Det ble i 2006 oppført på UNESCOs liste over verdensarven, som bestanddel av «Verneområdene for kjempepandaer i Sichuan».

Nasjonalitetsmessig er fylket befolket for det meste av hankinesere (46 %), qiangfolket (34 %) og av tibetanere  (18,6 %).

Den 12. mai 2008 kl. 14:28:04 lokal tid var området episenter for et større jordskjelv, med en styrke på 7,9.

## Administrative enheter
Wenchuan har seks storkommuner og syv kommuner:

*Storkommuner:
**Weizhou (威州镇)
**Xuankou (漩口镇)
**Shuimo (水磨镇)
**Yingxiu (映秀镇)
**Miansi (绵虒镇)
**Wolong (卧龙镇)
*Kommuner:
**Keku (克枯乡)
**Longxi (龙溪乡)
**Yanmen (雁门乡)
**Caopo (草坡乡)
**Yinxing (银杏乡)
**Sanjiang (三江乡)
**Gengda (耿达乡)

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.

Kinas riksvei 317 løper gjennom området. Den fører fra Chengdu til Nagqu i Tibet.

## Referanser


## Eksterne lenker
*
Stavang kirke

**Stavang kirke** er en langkirke i tegl som ligger i Stavang i Kinn kommune (tidligere Flora).

Kirken har 312 sitteplasser.

## Historie
Den første kirken i Stavang etter reformasjonen ble bygd i 1873 (Svanøy var kirkested inntil 1872), men brant ned lille julaften 1951. Den nåværende kirken ble så bygd. Byggingen startet 19. september 1955, men det var ikke før 16. juni 1957 at biskop Ragnvald Indrebø kunne vigsle den nye kirken. Til vigslingen kom det 90 båter til havnen i Stavang, og 1500 mennesker ville inn i kirken.

Samlede byggekostnader i 1957 var på 360&nbsp;000 kr pluss 40&nbsp;000 til orgel.

## Altertavle
Altertavlen i kirken er fra 1899, og stod i kirken som brant ned. Altertavlen ble berget ut, og plassert i den nye kirken.

## Kirkegård
Det er kirkegård nordøst for kirken.

## Referanser


## Litteratur
* 

## Eksterne lenker
* Torkjell Djupedal, Sigurd Vengen og Anders Gjerde: Stavang kyrkje i Kringom
* Stavang kirke i NRK-Sogn og Fjordane fylkesleksikon (arkivside)
*
Taurus Raging Bull

**Taurus Raging Bull** er en revolver ifra våpenprodusenten Taurus i Brasil.

## Bruk
I de større kaliberne brukes revolveren mye til jakt, bl.a på dyr opptil bison og afrikansk elefants størrelse.

## Design
Revolveren har portet løp (unntatt 22H, 30C og Ultralite), og en rød gummistripe i bakkant av skjeftet for å redusere rekyl (unntatt 22H og 30C som har gul). Alle har fast forsikte og justerbart baksikte.  

## Varianter
Raging Bull kommer i flere modeller, sortert etter kaliber:

***Modell 22H (Raging Hornet)** – .22 Hornet, 10" løp. Kun rustfri
***Modell 30C (Raging Thirty)** – .30 Carbine, 10" løp. Kun rustfri
***Modell 416 – [[.41 Magnum]]** 
***Modell 444 – [[.44 Magnum]]**
***Modell 444 Ultralite** – kompakt .44 Magnum, 4" løp. Kun blånert og titanium
***Modell 454** – .454 Casull
***Modell 480** – .480 Ruger 
***Modell 500** – .500 S&W Magnum (utgått ifra desember 2007)

Valgfri finish er; rustfri, matt rustfri, forniklet, og blånert. 

## Eksterne lenker
* Offisiell nettsted (på portugisisk)
* Taurus USAs hjemmeside
* Taurus Forum
Dujiangyan

**Dujiangyan** (kinesisk: 都江堰; pinyin: *Dūjiāngyàn*) er et byfylke under Chengdu i provinsen Sichuan i Kina. Det har et areal på 1208 kvkm og en befolkning på 600.000 (2003).

Byen var tidligere kjent som Guanxian, men fikk nytt navn til ære for Dujiangyans irrigasjonssystem som ligger i byfylkets nordvestre utkant. Det ble bygd  rundt 250 f.Kr. og forsyner fortsatt storbyen Chengdu med vann.

## Historie
Omkring år 250 f.Kr. under de stridende rikers tid (475-221 f.Kr.) forestod guvernør Li Bing sammen med sin sønn byggingen av Dujiangyan-systemen. Sichuan het da Shu, og var del av Qin-dynastiet. Guvernøren gikk bort fra det gamle systemet, som bare dreide seg om å fange opp vann fra oversvømmende elver, og utviklet en metode som kanaliserte og delte opp vannstrømmene ned elven Min. Etter oppdelingen av vannstrømmene fulgte de opp med et vanningsanlegg og et kontrollsystem som garanterte at fløting og elvetrafikk. Anlegget betød svært meget for hele Chengduslettens utvikling.

Den 12. mai 2008 ble byfylket hardt rammet av et større jordskjelv.

## Administrative enheter
Dujiangyan består av 17 storkommuner og to kommuner:

**Storkommuner**: Guankou, Xingfu, Puyang, Zhongxing, Juyuan, Tianma, Chongyi, Longchi, Liujie, Xujia, Anling, Daguan, Zipingpu, Cuiyuehu, Shiyang, Yutang og Qingchengshan.

**Kommuner**: Xiang'e og Hongkou

## Samferdsel
### Jernbane
Chengdu-Dujiangyan intercity høyhastighetsjernbane betjener fylket.

### Vei
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

Kinas riksvei 317 løper gjennom området. Den fører fra Chengdu til Nagqu i Tibet.

## Referanser

*"Dujiangyan." ChinaCulture. 2003. Ministry of Culture. 13 Nov. 2006 .

## Eksterne lenker
*
Tigran Sargsian

**Tigran Sargsian** (armensk: Տիգրան Սարգսյան, født 29. januar 1960  i Kirovakan i Armenske SSR) er en armensk økonom og politiker.

Han var statsminister i Armenia fra 9. april 2008 til 3. april 2014. Til tross for felles etternavn er han ikke i slekt med president Serzj Sargsian.

## Liv og virke
### Utdanning
Etter to år ved Institutt for nasjonaløkonomi i Jerevan studerte han fra 1980 til 1983 ved Det økonomiske instituttet etter N. A. Voznesenskij i St. Petersburg (den gang Leningrad). Fra 1983 til 1987 tok han hovedfag, og fikk tittelen ph.d. Etter dette har han også tatt tilleggsutdanning innen lovstiftingsarbeide ved International Institute of Law i Washington (1994), samt «effektiv bankledelse» ved Verdensbanken i Washington. I 2005 ble han utnevnt til æresdoktor ved Jerevan statlige økonomiske universitet.

### Yrkeserfaring
Fra 1987 til 1990 jobbet han som seniorforsker for Instituttet for økonomi og planlegging, der han ledet avdelingen som hadde hovedansvaret for internasjonale økonomiske forbindelser. Fra 1988 til 1993 var han styreformann for Det republikanske rådet for unge spesialister og vitenskapsfolk. Etter dette satt han som parlamentsmedlem fra 1990 til 1995.

Fra 1995 til 1998 var han direktør ved Det vitenskapelige forskningsinstituttet for sosial reform. Etter dette fikk han sitt møte med banknæringen, da han ble formann for Den armenske bankforeningen. 3. mars 1998 ble han valgt til sentralbanksjef for CBA. Da den første perioden hans var slutt ble han
gjenvalgt 2. mars 2005, for en ny syvårsperiode. 92 parlamentsmedlemmer deltok i avstsmmingen, og 86 av disse stemte for Sargsian. 

### Statsminister
Sentralbankstillingen hadde han fram til 9. april 2008, da han ble utnevnt til statsminister i Armenia, av president Serzj Sargsian da han selv ble innsatt som president.

Ordstyrer Hovik Abrahamian etterfulgte Sargsian som statsminister den 3. april 2014.

## Eksterne lenker
* Presentasjon på regjeringens hjemmeside
* Armenia’s new Prime Minister not going to join any party, April 11, 2008.
Per Vigeland

**Per Vigeland** (født 6. februar 1904 i København, død 30. januar 1968 i Oslo) var en norsk kunstmaler og glasskunstner. Han var sønn av Valborg og Emanuel Vigeland og ble elev ved sin fars akademi for glassmaleri allerede som 15-åring. Fra 1919 til 1922 studerte han der, i 1920 kom han inn på Statens håndverks- og kunstindustriskole, hvor han studerte til 1923. Han studerte også ved kunstakademiet i Firenze og École des Beaux-Arts i Paris.

Et av hans tidligste oppdrag var utsmykningen av Johannes-krypten (Capella Johannea) i Majorstuen kirke i Oslo, som ble innviet i 1926 med freskomalerier og smijernsarbeider av Per Vigeland.

Under andre verdenskrig malte han en altertavle til Iladalen kirke som tolkes som et bidrag til norske presters motstandskamp mot NS-myndighetene og de tyske okkupantene.

Per Vigeland var bror av kunstneren Maria Vigeland (1903–1983). Han er far til smykkekunstneren Tone Vigeland og metallkunstneren Pål Vigeland.

## Utsmykningsoppgaver

Per Vigeland hadde mange oppdrag som kirkekunstner. Det kunne være glassmalerier, altertavler, salmetavler eller andre interiørdetaljer i kirkene. 
* Askim kapell
* Ballangen kirke 
* Bamble kirke 
* Børselv kapell 
* Frogner kirke (Oslo) 
* Færvik kirke 
* Grorud kirke
* Hamar krematoriekapell
* Horten kapell 
* Høybråten kirke
* Iladalen kirke
* Kråkstad kirke
* Laksevåg kirke
* Majorstuen kirke  
* Mysen kirke og kapell
* Os kapell (Halden)
* Ris kirke 
* Sem kirke 
* Sinsen kapell i Oslo (interimskirke for Sinsen kirke) 
* Stord kirke 
* Strandvik kirke
* Sunnylven kirke 
* Sylling kirke 
* Tromsø domkirke 
* Tønsberg domkirke
* Uranienborg kirke
* Vår Frelsers gravlund (kapell)
* Østre Fredrikstad kirke
* Ås hovedkirke

## Referanser


## Eksterne lenker
* Iman de Zwarte: ''Per Vigeland (1904–1968)''
* Strandvik kyrkje
Dalia Itzik

**Dalia Itzik** (født 1952) er en israelsk politiker som er tilknyttet partiet Kadima. 4. mai 2006 ble hun den første kvinnelige ordførende leder i Knesset.

## Liv og virke
### Bakgrunn
Itzik ble født i Jerusalem i en familie av irakiske jøder som hadde immigrert til Israel. Familien var fattig, faren var alkoholiker, og noen ganger måtte moren stjele mat for at familien skulle klare seg. Hun fikk på en religiøs videregående skole og unngikk militærtjeneste i Israels forsvar ved å påberope seg religiøse grunner.  

Siden tok hun lærerutdannelse og tok en bachelorgrad i litteratur og historie ved Det hebraiske universitetet i Jerusalem og en bachelor i rettsvitenskap ved IDC Herzliya. Hun arbeidet som lærer, ble leder for lærerforbundet i Jerusalem og arbeidet som assistent til Jerusalems borgermester Teddy Kollek. Hun var dessuten medlem av eksekutivkomiteen for Israel Broadcasting Authority. 

26. oktober 1988 var hun involvert i en bilulykke som kostet Knesset-medlemmet Michael Reisser livet. Han kjørte mot Jerusalem og krasjet inn i hennes bil. Reisser døde dagen etter av skadene, mens Itzik ble alvorlig skadet.

Hun ble gift med Danny, en ansatt ved Israels Elektrisitetsverk. De har tre barn: Ran, Uri og Adi. Familien bor i nærheten av Jerusalems Ramat Sharett.

### Politisk karriere
Før 1992 var Dalia Itzik Jerusalems varaordfører. Som medlem av Israels Arbeiderparti (Avoda og senere Yisra'el Ahat), har hun vært industri- og handelsminister, miljøvernminister og samferdselsminister.

I 1992 ble hun første gang innvalgt i Knesset. Hun ble gjenvalgt i 1996, 1999, 2003 og 2006, og 4. mai 2006 ble hun den første kvinnelige ordførende leder i Knesset.

I 2006 sluttet hun seg til Ariel Sharons nylig grunnlagte parti Kadima.

Da Israels president Moshe Katzav ble permittert fra sitt verv 25. januar 2007, ble Dalia Itzik fungerende president frem til 15. juli 2007. Hun er den første kvinne i Israel som har hatt dette embedet.

## Fotnoter


## Referanser


## Eksterne lenker
*  Dalia Itzik på Knessets hjemmeside
*  Dalia Itzik på Israels utenriksdepartements hjemmeside
Retroculus

* *[[Retroculus lapidifer]]*
* *[[Retroculus septentrionalis]]*
* *[[Retroculus xinguensis]]*

***Retroculus*** er en gruppe ciklider som lever i hurtigstrømmende elver i Brasil.
Gruppen er trolig nært beslektet med Geophaginae, og har en overflatisk likhet med *[[Geophagus]]*.
Øynene sitter høyt og langt bak på hodet. Leppene er av den afrikanske typen.
De lever av benthiske smådyr, spesielt larver av døgnfluer, fjærmygg og vårfluer.

## Eksterne lenker
* 
*  swedish.naturalhistory.museum - ''Retroculus''
*  akvariesiden.akvariefisk.dk - ''Retroculus''
Det urgamle språket

I Christopher Paolinis *[[Eragon]]* lærer ridderne å bruke trolldom med ord fra Det urgamle språket, men trolldommen har regler man må følge. Har man først sluppet trolldommen løs er det ingen vei tilbake. Da må man fortsette til man er ferdig med oppgaven eller er død. 

Når man snakker på Det urgamle språket kan man ikke lyve, men alvene har klart å lære seg kunsten å si noe og mene noe annet, så man kan aldri vite om de snakker sant eller ikke.

Det er Brom, en gammel historieforteller, som lærer opp Eragon om Det urgamle språket, trolldom og riddernes kunster.Senere fortsetter en alv ved navn Ormis det Brom begynte på.
Universitets- og høyskoleloven

**Lov om universiteter og høyskoler** av 1. september 2005, med kortnavnet **Universitets- og høyskoleloven**, regulerer virksomheten i statlige og private høgskoler og universiteter i Norge.

Loven omhandler institusjonenes fullmakter til å opprette og nedlegge høyere utdanningstilbud, kvalitetssikring av utdanningstilbud og studentenes rettigheter og plikter. Andre tema er lovfesting av gratisprinsippet, rektor som daglig leder for institusjonenes faglige og administrative virksomhet, samt at styret skal avgjøre om rektor skal rekrutteres ved valg eller gjennom ansettelse.

Loven var et resultat av Ryssdalutvalgets innstilling, og lovforslaget ble fremmet av Regjeringen Bondevik II gjennom Ot.prp. nr. 79 (2003–2004). I februar 2020 la Aune-utvalget fram NOU 2020:3 Ny lov om universiteter og
høyskoler.

## Historie
Den første loven om norsk høyere utdanning er *Fundats for Det kongelige Norske Frederiks Universitet i Christiania*, vedtatt i 1824. Denne loven ble endelig opphevet først i 1989. Ved etableringen av universiteter i Norge ble det vedtatt egne lover for hver institusjon, slik at universitetene i Oslo, Bergen, Trondheim hadde egne lover. Universitetet i Tromsø ble likevel ikke regulert i egen lov.

En del vitenskapelige høyskoler hadde også egne lover. Høyskolene, som ikke var vitenskapelige høyskoler, var ikke regulert gjennom egne lover, men i forskrifter. I tillegg fantes det en lov for grader og eksamener ved universiteter og høyskoler, se kongelig resolusjon av 19. juni 1970.

Et intrikat system av flere lover og utfyllende forskrifter førte til at lov- og forskriftsverket ble stort og uoversiktlig. Det var behov for å rydde opp og samle særlovene. I første omgang ble det vedtatt å regulere universitetene og de vitenskapelige høyskolene i én lov. Denne loven, lov om universiteter og vitenskapelige høgskoler, trådte i kraft i 1989.

Denne loven ble endret i 1995 da Stortinget vedtok en ny lov om høgare utdanning. Denne loven gjaldt også for distriktshøyskolene, og gjaldt derfor for all statlig høyere utdanning.

Våren 1998 oppnevnte Kirke-, utdannings- og forskningsdepartementet et utvalg som ble ledet av daværende rektor ved Universitetet i Tromsø, Ole Danbolt Mjøs. To år senere la utvalget frem *NOU 2000: 14 Frihet med ansvar. Om høgre utdanning og forskning i Norge*. Utvalgets mandat var bredt, og ble fulgt opp av Regjeringen gjennom den såkalte Kvalitetsreformen av høyere utdanning i 2001. Denne reformen innebar blant annet ny finansieringsmodell, ny gradsstruktur og større selvstendighet for institusjonene.

Bondevik II-regjeringen satte i desember 2002 ned et utvalg som skulle «utrede forhold knyttet til den overordnede styringen av høyere utdanning i Norge, og legge frem forslag til et felles lovverk for statlige og private universiteter og høyskoler, samt utrede ny tilknytningsform for statlige institusjoner». Utvalget ble ledet av Anders Ryssdal.

## Referanser


## Eksterne lenker
* Ot.prp. nr. 79 (2003–2004) Om lov om universiteter og høyskoler
* lovdata.no: ''lovteksten
J.G. Ballard

**James Graham Ballard** (født 15. november 1930 i Shanghai, død 19. april 2009) var en britisk forfatter. Han ble først kjent som en av fremste forfatterne innenfor «den nye bølge» i science fiction på 1960-tallet. Med romanen *[[Solens rike]]* (1984, norsk utgave 1989), som bygger på hans egne opplevelser som barn i japansk fangenskap under andre verdenskrig, ble han kjent for et større publikum. Den utspiller seg for det meste i interneringsleiren Lunghua Civilian Assembly Centre ved Shanghai.

Som forfatter utmerket han seg med underholdende, provoserende og bisarre fortellinger.
 
Han har også skrevet boken som ligger til grunn for David Cronenbergs film *[[Crash (1996)|Crash]]* (i boken er hovedpersonens høyeste ønske å omkomme i en frontalkollisjon med Elizabeth Taylor). På 1960-tallet skrev han «konsentrerte romaner», romaner med de uviktige delene utelatt, som eksempel *Mordet på John Fitzgerald Kennedy betraktet som et bilrace i nedforbakke*.

## Referanser


## Eksterne lenker
* 
* J. G. Ballard's online fiction hos *Free Speculative Fiction Online*
* Ballardian (Simon Sellars)
* J.G. Ballard Literary Archive & Bibliographies (Rick McGrath)
*
Arkivakademiet

**Arkivakademiet** tilbyr deltids høgskolestudier i arkivfag. Akademiet var organisert som en stiftelse opprettet av Norsk Arkivråd og Riksarkivaren i 1992, og hadde sine kontorer og undervisning i Riksarkivets lokaler i Oslo. Fra 2013 overtok Høgskolen i Oslo og Akershus undervisningen.

Arkivakademiet tilbyr undervisning for personer som til daglig arbeider med arkivdanning, og hovedfokus i studiet er ulike sider av arkivdanningsprosessen. Riksarkivaren har det faglige ansvaret for utdanningen. Akademiet tilbyr to studier: Grunnenhet i arkivfag (30 studiepoeng) og Spesialenhet i elektronisk arkiv (15 studiepoeng); begge er godkjent som høgskoleutdanning av NOKUT.

## Referanser


## Eksterne lenker
* ''arkivakademiet''
Hof kirke

**Hof kirke** kan sikte til:

* Hof kirke (Åsnes), kirke i Hedmark fylke.
* Hof kirke (Vestfold), kirke i Vestfold fylke.
Carl Otto Platou

**Carl Otto Stoud Platou** (født 29. mai 1960, død 22. februar 2021) var en norsk musiker/punk-pioner, forfatter og bibliotekar.) 

Han var gitarist i band som Lik og Betong Hysteria på begynnelsen av 1980-tallet. Fra slutten av 1970-tallet begynte han som journalist og fanzine-redaktør i blant annet City Rockers. Som soloartist ga han i 2007 ut debutalbumet *[[Frozen Eve]]*.

## Referanser


## Eksterne lenker
* Carl Platou
* Men of Courage, Album : Confronted With Life, https://www.nb.no/items/URN:NBN:no-nb_pliktmusikk_EAN_7035537009496 ; varig lenke NB, https://urn.nb.no/URN:NBN:no-nb_pliktmusikk_EAN_7035537009496
* Nigthfall
* https://depotbiblioteket.no/cgi-bin/m2?tnr=2129126 https://urn.nb.no/URN:NBN:no-nb_digibok_2023030748026
* https://www.nb.no/items/URN:NBN:no-nb_digibok_2023030748026
* https://open.spotify.com/artist/3FOUahvUvt8RzhJFfnF3pD
* https://www.discogs.com/artist/572059-Carl-Otto-Platou?srsltid=AfmBOor98PkKDr5phKib-VVLQ3j79X8kLOR1N9OQE0jLALb3KG8bN_rP
Centrosaurus

***Centrosaurus*** tilhørte den siste store gruppen av dinosaurer,* [[Ceratopsia]]*, som utviklet seg i Nord-Amerika for 75 millioner år siden. *Centrosaurus* var 6 meter lang, 3,5 meter høy og kunne veie hele 3 tonn. Den hadde horn i ansiktet og en krage med tagger i nakken. Den var beslektet med dinosaurer som ''Triceratops'' og* [[Styracosaurus]]*. 

## Eksterne lenker
*
Glassplateuniversitet

**Glassplateuniversitet** (engelsk: *glass plate university*) er et uttrykk som brukes på de britiske universitetene som ble bygd i 1960-årene etter rapporten *Robbins Report* om høyere utdanning. Uttrykket henspiller arkitekturen til universitetene som blir bygget siden de ofte inneholder mye glass i stål- eller betongrammer. Denne typen universiteter er en stor konstrast til mursteinsuniversitetene og de eldre universitetene. 

## Glassplateuniversiteter
*University of East Anglia (1963)
*University of Essex (1964/1965)
*University of Kent (1965)
*Lancaster University (1964)
*University of Sussex (1961)
*University of Warwick (1965)
*University of York (1963)
Hof kirke (Vestfold)

**Hof kirke** er en langkirke fra ca. 1150 i Holmestrand kommune, Vestfold fylke. Byggverket er i stein og tre.

Kirken er nevnt i et dokument fra 1387, hvor det sies Hof kirke hadde fått Fokke mølle i gave «i kong Håkons regjeringstid», som var årene 1280 til 1319. Plassering av kirken antas å skyldes en delvis videreføring av de norrøne kulttradisjonene ettersom det var et norrønt gravfelt der allerede.

Tårnet ble bygget i 1662. Våpenhus nevnes første gang på 1600-tallet, det opprinnelige ble revet og i 1958 erstattet med et nytt våpenhus. På siste halvdel av 1600-tallet havnet Hof kirke og en rekke andre kirker i Vestfold innunder Jarlsberg grevskap. Da grevskapet havnet i pengeknipe på 1700-tallet ønsket greven å selge kirkene, og Hof kirke ble i 1776 kjøpt av sognets innbyggere for 900 riksdaler.

I kirken er det bevart et krusifiks i tidlig gotisk til, det er anslått å være fra 1300-tallet. Altertavlen er fra 1637.

På kirkegården står det en stor gammel eik som er fredet.


Hof kirke Vestfold 01.jpg|Interiør i kirken 
HOF KIRKE - an10071112073001.jpg|Tegning av kirken fra 1874
Hof kirke i Hof.jpg|Eldre bilde av kirken 
Hof minnesmerke.jpg|Minnesmerke over personer fra Hof som falt under andre verdenskrig
Hof gravplass.jpg|Hof gravplass, øvre del
Hof gravplass (nedre del).jpg|Hof gravplass, nedre del
Hof nye gravplass.jpg|Hof nye gravplass


## Referanser


## Litteratur
* 

## Eksterne lenker
* Tunsberg bispedømme Bildeside
* 
*
.22 Hornet

**.22 Hornet** (**5.6x35&nbsp;mmR**) er en sentertent patron for skytevåpen

Patronens opprinnelse starter på 1920-tallet med eksperimenter med svartkruttpatronen .22WCF på Springfield Armory i USA. Designer var Townshend Whelen og G. L. Wotkyns. Det som da var en wildkatt-patron ble adoptert av Winchester Repeating Arms i 1930 og satt i produksjon, enda ingen kommersielle våpen var kamret for kaliberet. Ikke før i 1932 begynte våpen å bli produsert for patronen. Både rifler og revolvere produseres til .22 Hornet.

## Bruk
På begynnelsen av den andre verdenskrig ble rifler til luftpersonell utviklet og produsert i .22 Hornet til amerikanske militære. Det var typiske rifler med sylinderlås og teleskopstokk, eller brekk-våpen.

Idag brukes patronen hovedsakelig til jakt på mindre skade- og rovdyr. Den er vesentlig kraftigere enn .22 WMR og .17 HMR, med høyere hastighet og prosjektil med mer enn dobbel vekt. Patronen ligger en plass mellom .22WMR og .223 Remington i ytelse. Den er populær til rådyrjakt, selv om den regnes som for liten, både Storbritannia og de fleste stater i USA har forbud mot jakt på rådyr med denne patronen. 

## Utvalg
.22 Hornet produseres av de fleste ammunisjonsprodusenter, med et utvalg av prosjektiler, vanligvis ifra 34 til 46 grain (2,2-3 gram), både hulspiss og soft-point. Munningshastigheten ligger typisk på 760 til 940 meter i sekundet, og munningsenergi på rundt 950J, skutt ifra rifle.

## Se også
* Liste over patrontyper

## Referanser




## Eksterne lenker
* 
* Chuck Hawks .22 Hornet Page
* .22 Hornet article in Petersen's Hunting
* Cartridge Dimensions at Steves Pages
Wolverton Mountain

**«Wolverton Mountain»** er en amerikansk sang som ble skrevet i 1962 av Claude King og Merle Kilgore. Det var denne sangen som satte fart på Kings karriere; i 1962 lå den ni uker i strekk på Billboard Hot 100-singlelisten i USA.

Sangen er basert på en sann historie om en ung mann som skulle dra på frieri til ei jente som bodde oppe på "Wolverton Mountains" (stavemåten er egentlig *Woolverton* Mountains) i Arkansas. Guttens store skrekk var jentas far, som var en meget habil skytter. Den unge mannen fryktet at han skulle bli drept av faren da han prøvde å nærme seg berget der jenta bodde.

Blant de mange artistene som har spilt inn denne sangen på plate er Nat King Cole. Hans innspilling av sangen fra 1962, med kor og orkester ledet av Belford Hendricks som også var ansvarlig for arrangementet, finnes på LP-platen *Ramblin' Rose* (Capitol ST-1743 (stereo), Capitol T-1743 (mono)). Produsent var Lee Gillette.

Olle Adolphson skrev en svenskspråklig versjon, «Skattlösa bergen», som lå på Svensktoppen i 1966.

Dansebandet Lasse Stefanz har også en versjon av «Skattlösa bergen» på sitt repertoar.

## Norsk versjon
Steinar Storm Kristiansen har skrevet en norsk tekst. Den norske tittelen er «I villeste Toten». Sangen ble utgitt av Scandinavia på singlen Mariann Records MSN 156 i 1990. Arrangør var Pete Knutsen. Produsent var Steinar Storm Kristiansen.

## Referanser
Europavei 461

**Europavei 461** går mellom Svitavy i Tsjekkia og Wien i Østerrike.

Trasé fastlagt av UNECE: Svitavy – Brno – Wien.

## Knutepunkter
}

|}

## Referanser
Lyrestad

**Lyrestad** er et tettsted i Mariestad kommune i Västra Götalands län i landskapet Västergötland i Sverige. I 2010 hadde tettstedet 479 innbyggere.

## Referanser
Aldan (elv)

**Aldan** (russisk: Алдан) er den nest lengste sideelva til Lena i republikken Sakha i Russland. Elva er  lang, hvorav rundt  er farbar for båttrafikk.

Den har sine kilder i Stanovojfjellene, sørvest for Nerjungri. Den renner deretter mot nordøst forbi Aldan og gjennom Tommot, Ust-Maja, Eldikan og Khandyga, før den snur mot nordvest og munner ut i Lena rundt 150 kilometer nord for Jakutsk.

Aldans største sideelver er Amga, Utsjur og Maja. Nedbørfeltet er kjent for forekomster av gull og for kambriske fossiler.

## Referanser
Pyramidepoppel

**Pyramidepoppel** (latin: *Populus nigra Italica*) er en variant av arten svartpoppel *(Populus nigra)*, med opprinnelse i Midtøsten og senere introduksjon i middelhavslandene. Den kalles også *søylepoppel* eller *italiensk poppel*.

Den er velkjent som tre i alléer og langs kulturlandskap i Sør-Europa, blir 25-30, tidvis opp til 40 meter høy. Greinene vokser rett opp hos hann-individene, mens trekronen er noe mer rund hos den hunn-/ukjønnede formen (*Italica Femina*)bladene er trekantede mørkegrønne, eller tilnærmet runde som hos osp.

Pyramidepoppel ble introdusert i hager i Tyskland på 1800-tallet, og spredte seg derfra til bruk i hager og alléer i Norden. Det står flere av den i Botanisk hage i Oslo. Tross sin popularitet som parktre er det en svakhet at eldre greiner har en tendens til å brekke av i sterk vind.

## Varianter
Det finnes flere varianter av pyramidepoppel, som har blitt krysset fram ved planteskoler og av ulike kulturfolk:
* *Pupulus nigra Italica* og *Pupulus nigra Italica Femina* – pyramidepoppel med opprinnelse i Midtøsten, deretter Italia.
* *Pupulus nigra pyramidalis* – et annet navn på samme variant (Italica).
* *Pupulus nigra Plantierensis* – fransk variant som ble krysset fram ved skogskolen Simon-Louis Frères i byen Plantières-les-Metz på 1800-tallet.
* *Pupulus nigra Afghanica* – variant med lyse blader som felles, populær i Midtøsten og Sørøst-Europa.

## Eksterne lenker
*
Stanovojfjellene

**Stanovojfjellene** (russisk: Станово́й хребе́т) er en fjellkjede i Russland, beliggende nordøst for Bajkalsjøen. Den er rundt 700&nbsp;km lang, og går hovedsakelig øst-vest mellom elvene Oljokma og Majar, og er vannskille mellom nedbørfeltene til elvene Lena og Amur. Det høyeste toppen er Skalistyfjellet på 2&nbsp;482 moh.

Fjellkjeden har mange isbreer, som hovedsakelig drenerer mot elva Lena.

Selv om fjellene er stort sett helt ubebodd, så er de historisk betydningsfulle ved at de definerte den tidligere grensen mellom Russland og Kina, i henhold til Nertsjinsk-traktaten av 1689.

## Eksterne lenker
* Stanovoj på Peakware
Svartpoppel

**Svartpoppel** (*Populus nigra*) er en art løvtre av poppelslekten i vierfamilien, som finnes i vestlige Eurasia og Nord-Afrika. Den er et populært parktre, men vokser ikke naturlig i Nord-Europa. Den tåler likevel mye kulde så lenge somrene er varme, og finnes naturlig i Vest-Sibir.

I dag er svartpoppel ganske sjelden, og forveksles dessuten ofte med kanadapoppel (*Populus × canadensis*), som er en hybrid med en amerikansk art. Arten krever mye lys og varme, men tåler til gjengjeld oversvømming og kalde vintre. Ved gode forhold kan treet vokse mer enn en meter per år.

Eldre svartpopler (inntil 150 år) blir kraftige, mektige og klumpete i stammen, og når opp til 30 meters høyde. Stammens bark er mørk grå til svart, og bladene er trekantede. 

## Varianter
* *Populus nigra* 'Italica'. – pyramidepoppel har smal, lang kroneform og opprette grener. Den er et meget vanlig og karakteristisk park- og hagetre i hele Europa, inklusive Norge.

* *Populus nigra* subsp. *betulifolia* har litt annerledes blader, som delvis er hårete.

## Referanser




## Kilder
* Lid, Johannes og Dagny Tande, *Norsk flora*, versjon 2007, 7.utgaven. ISBN 978-82-521-6029-1. 
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Grundsund

**Grundsund** er et tettsted i Lysekil kommune i Västra Götalands län i landskapet Bohuslän i Sverige. Det ligger rundt sørvest på Skaftö seks kilometer sør for Lysekil. I 2010 hadde tettstedet 627 innbyggere.

## Referanser


## Eksterne lenker
*
Nightmare City

***Nightmare City*** (originaltittel: *Incubo sulla città contaminata*) er en science fiction-grøsser og zombiefilm fra 1980 regissert Umberto Lenzi. Filmen handler om journalist som må flykte fra en voksende skare av zombier i en europeisk by. De militære ønsker å legge mest mulig lokk på det som skjer. Zombiene inntar stadig større deler av byen og deres instinktive mål synes å være verdensherredømme. Hovedrollene spilles av Hugo Stiglitz og .

Filmen er også kjent under engelske titler som *City of the Walking Dead* og til dels også *Invasion by the Atomic Zombies.*

## Handling
Journalisten Dean Miller befinner seg på en flyplass i en europeisk by der han venter på en vitenskapsmann som han har avtalt å intervjue. Der blir han vitne til et militært fraktfly som foretar en nødlanding. Flyet klarer å lande sånn noenlunde uskadd, men da dørene åpnes strømmer det ut uhyggelige deformerte mennesker som går til angrep på militærpersonellet med både kniver og skytevåpen. Miller ønsker avsløre hendelsen for allmennheten, men General Murchison tillater ham ikke å fortelle noe. Han innser raskt at han må finne sin kone slik at de sammen kan flykte fra de blodtørstige zombieene, som nå har spredd seg over hele byen. Det viser seg etterhvert at zombiene ble skapt på grunn av radioaktiv stråling. Deres instinktive mål er å drepe de levende for så å skape nye zombier slik at de kan overta hele kloden.

## Om filmen

### Diverse
*Nightmare City* er en italiensk zombiefilm med tildels sterke voldsscener. Regissør Umberto Lenzi ble på 1980-tallet kjent for en rekke slike voldsfilmer, blant annet *[[Cannibal Ferox]]*. Voldsskildringene gjorde at den fikk problemer med filmsensuren i flere land.

I Norge var den en av flere titler som i første halvdel av 1980-tallet ble trukket inn i videovolds-debatten. Filmen ble forbudt i flere land, blant dem Norge, Tyskland og Island. I flere andre land ble den utgitt i klippet versjon.

I Norge var den i begynnelsen av 1980-tallet å finne i en svensk versjon utgitt av Video Invest. Den svenske versjonen hadde påtrykt 20 års aldersgrense på coveret. Det var Videoimport AS som hadde enedistribusjon for denne versjonen i Norge.
### Filmkritikerne
Den har fått lunken mottakelse på skrekkfilmnettsteder som Classic-Horror, 1000 MISSPENT HOURS, ReelRundown. De fleste mente at den var dårlig laget, men underholdende.

## I rollene
*Hugo Stiglitz –  Dean Miller 
*Laura Trotter –  Dr. Anna Miller
*Maria Rosaria Omaggio –  Sheila Holmes 
*Francisco Rabal –  Major Warren Holmes 
*Sonia Viviani –  Cindy 
*Eduardo Fajardo –  Dr. Kramer 
*Stefania D'Amario –  Jessica Murchison
*Ugo Bologna –  Mr. Desmond 
*Sara Franchetti –  Liz 
*Manuel Zarzo –  Obserst Donahue 
*Tom Felleghy –  Løytenant Reedman 
*Pierangelo Civera –  Bob (Jessicas ektemann) 
*Achille Belletti –  Jim (pasient) 
*Mel Ferrer –  General Murchison

## Referanser


## Eksterne lenker
*
Terje Hellesø

**Terje Hellesø** (født 27. april 1964 i Bergen, Norge) er en norsk naturfotograf som begynte å fotografere i 1973 og ble yrkesfotograf i 1983.
Han har vært medlem i Norske Naturfotografer/NN (1984 - 1996) og var mellom 2006 og 2011 medlem i Naturfotograferna/N.
Hellesø har også startet PhotoNatura i 1988 der han var æresmedlem inntil september 2011, da han innrømmet å ha foretatt bildemanipulering (se avsnitt).

Hellesø er en av grunnleggerne av Förenade Naturfotografer/FN og var også initiativtaker til Mullsjö International Photo Festival.

Terje Hellesø flyttet til Sverige i 1987 og bor idag i Mullsjö i Västergötland og arbeider som naturfotograf på heltid. Han har publisert bilder og tekster i mange år blant annet i Sverige, Norge, Danmark, England, Tyskland og USA, og er dessuten aktiv som foredragsholder og kursleder, samt opptrådt på TV i Sverige og Norge

## Bildemanipulering
Terje Hellesø tilsto i september 2011 at han har manipulert bilder hvor fotografier av dyr har blitt klippet ut og limt inn i andre naturbilder.

Et blogginlegg skrevet på det svenske jegerforbundets nettsider av en *jaktvårdskonsulent* i slutten av august 2011 ledet til en debatt på blant annet det svenske internettforumet Flashback om Hellesøs bilder, og en uke senere innrømmet Hellesø at han hadde begått omfattende manipulering av sine naturfotografier. Blant annet har Hellesø manipulert inn gauper og mårhunder i sine bilder.
Hellesø er blitt utestengt fra bildebyrået Naturfotograferna pga. sitt juks.

## Bøker
* *Naturen som fotomotiv* kom i 1992. Den er en lærebok i naturfoto og Hellesøs første bok.
* *Min plats i ljuset*, Hellesøs andre bok, kom ut 2005 og er en mer personlig bok både tekst og bildemessig.
* *Året* er Hellesøs tredje bok som kom ut 2008 og viser et helt år i bilder - der hver dag har sitt unike bilde fotografert akkurat den dagen.

## Referanser


.



## Eksterne lenker
*
Kjempesnelle

**Kjempesnelle** (*Equisetum telmateia*) er en art av sneller (*Equisetum*), stråliknende, leddede planter som er eneste gjenværende slekt av *Sphenopsida*, som i karbontiden dominerte jorden med arter opp til 30 meter høye. Rester av karbontidens arter utgjør store deler av jordens kullreserver.

Kjempesnelle vokser ikke i Norge, men vokser i Europa nord til Danmark og syd-Sverige.

## Eksterne lenker
* 
* National Collection of Equisetum
Sølvpoppel

**Sølvpoppel** (*Populus alba*) er en art løvtre av poppelslekten i vierfamilien. Den er sommergrønn og 15-30 meter høy, med stor omkrets i brysthøyde (50-60 cm, tidvis 150-200 cm). Den kan bli 3-400 år gammel.

Det viktigste kjennetegnet på sølvpoppel er bladene – de har form som blader av osp men er mellom- eller mørkegrønne på oversiden og lyst sølvfargede eller hvit-grønn-grå på undersiden. Undersiden er hårete. Kontrasten mellom over- og undersiden av bladene er sterkere enn hos andre popler. 

Bladene er 2-5 cm lange, tidvis 4-10 cm, og er eggeformede til runde med uregelmessig sagbladrand. Også knoppene er hårete. Raklene er ca. 4 cm lange. Barken er hvitgrå, men blir mørkere med alderen. 

## Utbredelse
Den vokser naturlig i Vest-Asia, Nord-Afrika og Sør- og Sentral-Europa, men er innført til Vest- og Nord-Europa. Særlig vokser den langs de store elvene i Eurasia. Den tåler en del sandbunn og er ganske nøysom, og plantes av og til som allétre. Tross raske og gode vekstegeneksaper blir den likevel sjeldnere og fortrenges gradvis av hybridarter. 

## Referanser




## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
University of Vermont

**University of Vermont** (latin: *Universitas Viridis Montis*) er et delstatseid, forskningsbasert land-grant-universitet i Burlington i delstaten Vermont, USA. Det ble opprettet i 1791 og holder meget høyt faglig nivå. Det regnes  i de fleste sammenstillinger som et Public Ivy-universitet, og skolepengene er blant de aller høyeste i USA for delstat-eide læresteder.

Grunnleggeren av *UVM* regnes for å være politikeren Ira Allen. Universitetet var privat ved stiftelsen i 1791, men ble i 1865 fusjonert med land-grant-skolen *Vermont Agricultural College*, som var dannet året før gjennom Morrill Act.

Skolene og fakultetene omfatter:
*College of Agriculture and Life Sciences
*College of Arts and Sciences
*College of Education and Social Services
*College of Engineering and Mathematical Sciences
*UVM College of Medicine
*College of Nursing and Health Sciences
*UVM Graduate College
*School of Business Administration
*The Rubenstein School of Environment and Natural Resources

UVM College of Medicine står faglig ansvarlig for utviklingen ved delstatens største sykehus, Fletcher Allen Health Care.

Ved universitetet var det 11&nbsp;870 studenter og 914 vitenskapelig ansatte i 2006, og samme året var skolepengene US$ 11&nbsp;324 for studenter folkeregistrert i Vermont. Studiene gis opp til doktorgradsnivå.

John Dewey var avgangselev i 1879, en annen alumnus er Jody Williams.

## Referanser


## Eksterne lenker
*
Vin- og brennevinleverandørenes forening

**Vin- og brennevinleverandørenes forening** (forkortet **VBF**) er en nærings- og interesseorganisasjon for private importører og produsenter av vin og brennevin i Norge. Medlemmene er leverandører til Vinmonopolet, horeca samt til private tax-free-butikker på ferjer og flyplasser. VBF er fra 2017 bransjeorganisasjon i NHO Mat og Drikke.

VBF startet som *Christiana Champagnegrossisters Forening* i 1907, og skiftet etter krigen navn til Vin- og brennevinimportørenes forening (VBF). Dagens navn ble tatt i 2006, etter at produsenten Arcus ble medlem og foreningen dermed ikke bare besto av importører, men også en produsent.

VBF har ikke tariffansvar, medlemmene kan derfor også være medlem i rene arbeidsgiverforeninger, stort sett i NHO Mat og Drikke.

VBF arbeider for å fremme medlemmenes interesser på hovedsakelig to plan:
* Overfor Vinmonopolet, hvor viktige saker er innkjøpspolicy, kriterier for listeføring, salgssituasjonen, etikk, og andre saker hvor leverandørene har felles interesser.
* Overfor samfunnet og politiske myndigheter, hvor viktige saker er avgiftsnivå og bekjempelse av grensehandel og ulovlig omsetning.

Foreningen fører hver måned statistikk over horeca-salget, og beregningene holder generelt anerkjent nivå.

**VBFs formenn:**
*Pål Atle Skjervengen (1998–2000)
*Ivar Amundsen (2000–2006)
*Pål Atle Skjervengen (2006–2012)
*Inge Hilland (2012-)

## Eksterne lenker
*
NHO Mat og Drikke

**NHO Mat og Drikke** er en medlemsstyrt og partipolitisk uavhengig arbeidsgiver- og næringspolitisk forening for virksomheter innen mat-, drikke- og bionæringen, tilsluttet Næringslivets Hovedorganisasjon (NHO).

NHO Mat og Drikke organiserer mer enn 1.500 virksomheter over hele landet. Medlemsbedriftene sysselsetter nærmere 40.000 ansatte og arbeider innenfor mat- og drikkeproduksjon, skogbruk og tjenesteyting. Foreningen ble etablert i 2015. Administrerende direktør er  Petter Haas Brubakk.

## Medlemsorganisasjoner og særforbund
Følgende bransjeorganisasjoner er tilknyttet NHO Mat og Drikke:
* Bryggeri- og drikkevareforeningen
* Baker- og Konditorbransjens Landsforening 
* Vin- og Brennevinleverandørenes Forening
* Norkorn
* Skogbrukets Landsforening

## Eksterne lenker
* 
*
NBL

**NBL** kan vise til:

* Norsk biografisk leksikon
* NHO Mat og Drikke (tidligere Næringsmiddelbedriftenes landsforening)
* National Basket League – en forløper til National Basketball Association
Svein Torgersen

**Svein Torgersen** (født 1945) er en norsk journalist og programleder med flere års fartstid i NRK.

Torgersen startet sin karriere som journalist i *[[Hamar Arbeiderblad]]*, der han jobbet i fem år. Etter dette begynte han i NRK Radio, og jobbet i ni år for *[[Ukeslutt]]* og *[[Dagsnytt]]*, før han gikk over til NRK Fjernsynet, der han var nyhetsanker og reporter i *[[Dagsrevyen]]* i elleve år.

I 1994 sluttet han i NRK, og ble programsjef og programleder i radiokanalen P4. Der var han frem til 1998, da han ble ansatt i TV 2 og jobbet to år i redaksjonen til programmet *[[Rikets tilstand (TV-program)|Rikets tilstand]]*. I 2000 gikk han igjen tilbake til NRK, hvor han blant annet arbeidet som reporter i *[[RedaksjonEN]]* og *[[Standpunkt]]*.

## Referanser
Weizhou

**Weizhou** (kinesisk: 威州; pinyin: *Wēizhōu*) er en storkommune i fylket Wenchuan i prefekturet Ngawa i provinsen Sichuan i Folkerepublikken Kina. Småbyen Weizhou er fylkessete i Wenchuan. 

Storkommunen har et areal på 128 kvkm og en befolkning på 31.409.

## Eksterne lenker
Beskrivelse av Weizhou